A díszítéseknek se szeri, se száma ha virágokról van szó. Igyekszünk hétről hétre egyedi és különleges variációkkal kedvetekbe járni, ahogy most is. Fogadjátok szeretettel a nyár közeledtével egy narancsos lendületet, az
ünnepi arany csillogással megfűszerezve. A köröm készítője Darabos Évi háromszoros Európa bajnok, és olimpia bajnok.
1. Feltolom a kutikulát és felkaparom a körömlemezről a letapadt bőrt.
2. Prémium #180-as reszelővel teljesen rövidítem a köröm szabadszélét, majd finoman mattítom a teljes körömlemezt.
3. Felviszem a körömre a Perfect Prep fertőtlenítő, vízelvonó, zsírtalanító folyadékot .
4. Perfect Bond savmentes primert használok a tökéletes tapadás elősegítéséhez.
5. Szögletes formának megfelelően helyezem fel a Perfect Denevér sablont .
6. Platinum Gel építő zselével és 6-os zselés ecsettel elkészítem az alapréteget.
7. 15 másodperc lámpázás után fém csipesz segítségével hajlítom a körmöt, majd további 1 percig köttetem UV lámpában.
8. Cover Pink gel körömágyhosszabbító zselével bevonom a teljes körmöt, a köröm szabadszélére és a körömágyra vastagabban, a lunula területére vékonyan viszem fel és átmenetet alakítok ki. 1 percig köttetem UV lámpában.
9. Platinum Gel építő zselével vonom be a teljes körmöt és alakítom a C ívet.
10. 1 perc lámpázás után fém hajlító csipesszel hajlítom a teljes körmöt, majd 2 percig még köttetem UV lámpában .
11. Aroma Cleaner epres fixáló folyadékkal eltávolítom a ragacsos réteget.
12. Prémium #180-as reszelővel kialakítom a köröm párhuzamait és formáját.
13. Prémium #180-es reszelővel alakítom a köröm felületét, vékonyítom a széleket.
14. LacGel #96 lakkzselével francia véget festek, majd a köröm egyik oldalára egy vastagabb sávot festek, amit 2 percig köttetek UV lámpában .
15. A szín igazi hatását a második réteg felvitelével érem el, amit 3 percig köttetek véglegesre UV lámpában .
16. A teljes körmöt LacGel Base&Top színtelen lakkzselével fedem, majd 3 percig köttetem UV lámpában .
17. Aroma Cleaner epres fixáló folyadékkal eltávolítom a ragacsos réteget.
18. Habos széles arancssárga bufferrel finoman mattítom a köröm teljes felületét.
19. Narancsos piros #020 és fehér #001 egylendület akrilfestékkel és 2-es egylendület ecsettel virágokat készítek a francia vég egyik felére és a függőleges sávra. 20. Száradás után a teljes körmöt színtelen lakkzselével vonom be, amelyet 3 percig köttetek UV lámpában . 21. Arany színű #31 Delux Gel fixálásmentes festőzselével a virágok közepéhez egy-egy pöttyöt teszek, majd Long díszítő ecsettel a hosszanti sáv mentén vékony elválasztó csíkot festek. 3 perc köttetés után nincs szükség fixálásra, mert a Delux zselé fényesre és szárazra köt. A szarupárkányt vitaminos olajjal ápolom.